**Záznam – upravené znenie**

**z 31. zasadnutia Legislatívnej rady vlády Slovenskej republiky konaného**

**7. septembra 2021**

Rokovanie Legislatívnej rady vlády Slovenskej republiky viedli Marek Kaľavský, podpredseda Legislatívnej rady vlády Slovenskej republiky a Peter Rohaľ, tajomník Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh na prístup Slovenskej republiky k Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 (č. m. 17750/2021)

Legislatívna rada uplatnila k návrhu na uzavretie protokolu pripomienky a odporučila vláde s novým znením návrhu na uzavretie protokolu vysloviť súhlas.

2. Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov (tlač 593) (č. m. 13296/2021)

Legislatívna rada po prerokovaní tohto poslaneckého návrhu zákona odporučila

vláde s predloženým návrhom vysloviť súhlas s pripomienkami.

3. Návrh poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon č. 145/1995 Z. z. o správnych poplatkoch v znení neskorších predpisov (tlač 590) (č. m.12722 /2021)

Legislatívna rada prerušila rokovanie a odporučila predkladateľovi dopracovať o jej pripomienky a odporúčania návrh stanoviska vyjadrený v predkladacej správe a poslanecký návrh zákona opätovne predložiť na rokovanie legislatívnej rady.

4. Návrh poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Anny Zemanovej na vydanie zákona, ktorým sa mení a dopĺňa zákon č. 17/1992 Zb. o životnom prostredí v znení neskorších predpisov a ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov (tlač 592) (č. m. 13097 /2021)

Legislatívna rada po prerokovaní tohto poslaneckého návrhu zákona odporučila

vláde s predloženým návrhom vysloviť súhlas s pripomienkami.

5. Návrh zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi (č. m. 17077/2021)

Legislatívna rada uplatnila k predloženému návrhu zákona pripomienky a odporúčania

a odporučila vláde návrh zákona v novom znení schváliť.

6. Návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (č. m. 16899/2021)

Legislatívna rada uplatnila k predloženému návrhu zákona pripomienky a odporúčania

a odporučila vláde návrh zákona v novom znení schváliť.

7. Návrh nariadenia vlády Slovenskej republiky, ktorým sa zrušuje nariadenie vlády Slovenskej republiky č. 29/2011 Z. z., ktorým sa ustanovuje zoznam zamýšľaných použití krmív určených na osobitné nutričné účely (č. m. 18316/2021)

Legislatívna rada uplatnila k predloženému návrhu nariadenia vlády pripomienky a

odporúčania a odporučila vláde návrh nariadenia vlády v novom znení schváliť.

8. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (č. m. 12720/2021)

Legislatívna rada po prerokovaní tohto poslaneckého návrhu zákona odporučila

vláde s predloženým návrhom vysloviť nesúhlas.

Štefan Holý v. r.

podpredseda vlády

a predseda Legislatívnej rady vlády SR